Jong egpaar kritiek ná botsingFoto: ER24 Russel Meiring, woordvoerder van ER24, sê met paramedici se aankoms op die toneel het die egpaar, albei in hul 20’s, se motor in die middel van die pad gestaan. ŉ Vragmotor het sowat 50 meter verder langs die pad gestaan. Meiring sê die man het bestuur en was na die botsing in die motor vasgekeer. Hy is met meganiese toerusting uit die wrak bevry en is saam met sy vrou op die toneel behandel. “Hulle het kritieke beserings opgedoen en is na die Mediclinic Potchefstroom vervoer vir dringende mediese sorg.” Meiring sê die oorsaak van die ongeluk word ondersoek.